open-index/open-wikipedia-markdown huggingface dataset:
زلزال د تركيا و سوريا 2023

[تصغير|هديم ديال دار ف [ديارباكير، تركيا]]
ف 6 فبراير 2023، زلزال مدمر ضرب لوسط و الجنوب د تركيا و لغرب د سوريا. لمركز ديالو كان 34 كيلوميتر غرب مدينة ݣازيانتيپ و ضرب معا 4:17 ب توقيت تركيا، و تسبب ف خسائر كبيرة ف لأرواح و لمباني. هاد الزلزال، ب 7,8 درجة، معا زلزال إرزينكان 1939 كيتّعتابرو أقوى زلازل دازو ف تركيا ف لفترة لعصرية، و بجوج بيهوم أقوى زلازل دازو ف لمنطقة من زلزال شمال لأناضول د 1668. و هوّا ل حد الساعة أميت زلزال ف التاريخ د تركيا من زلزال أنطاكية د 526، و أميت واحد ف لعالم من زلزال هايتي 2010، و من بين أقوى الزلازل لي دازو ف منطقة الشام، و أميت واحد داز ف سوريا من 1822. و تسبب ف أضرار مادية تا ف بلايص بعاد بحال لبنان و نيكوزيا لعاصمة د قبرص.

هاد الزلزال تبعوه كتر من 2100 هزة رتيدادية، منها زلزال أخور ب درجة 7,5 غير ساعات موراه. ف 20 مارس 2023، وصل عدد الضحايا ديالو ل كتر من 59.259، منهوم 50.783 ف تركيا و كتر من 8.476 ف سوريا. عدد لمجروحين فات 120.000 واحد. لعواصف التلجية و لبرد صعّبو لعمليات د لإنقاد. هاد الزلزال تسبب ف خسائر مادية كاتقدّر ب 84,1 مليار دولار، شّي لي كيجعلو من أكلف (من لكلفة) لكوارت لي دازو ف التاريخ لعصري.

## وفيات د لأجانب
من غير لأتراك ف تركيا و السوريين ف سوريا، كاينين بزاف د الناس من جنسيات مختالفين لي ماتو ف هاد الزلازل، من بينهوم 20 مغريبي.

اللعاب لغاني كريستيان أتسو، لي كان دّا جايزة أحسن لعاب و جايزة أحسن بيت ف كاس إفريقيا 2015، مات ف هاد الزلزال ف تركيا، و تّلقات لڭسدة ديالو ف لأنقاض ف 18 فبراير 2023.



## نويطات




## مصادر


تصنيف:2023 ف تركيا
تصنيف:2023 ف سوريا
تصنيف:زلزال د 2023
تصنيف:مقالات فيها مصدر و 3000 بايت
خوان ڭابرييل

**آلبيرطو آڭيليرا ڤالاديز** (بالصبليونية:**Alberto Aguilera Valadez**٬ تولد ف 7 يناير 1950 ف پاراكوارو ف لمكسيك – مات ف 28 غشت 2016 ف سانطا مونيكا ف لميريكان) لمشهور ب سميت **خوان ڭابرييل** (بالصبليونية:**Juan Gabriel**) كان موغني٬ مومتيل و كتاتبي د لأغاني ميكسيكي.

ڭابرييل كان من لمغنيين لمشهورين ڭاع ديال لمكسيك٬ شارك بزاف د لمرات ف أفلام ديال هوليود٬ و كان تيتسما ب إلڤيس ديال لمكسيك.
## مصادر


تصنيف:زيادة 1950
تصنيف:وفيات 2016
تصنيف:موغني ميكسيكي
أوسكار كاساس

**أوسكار كاساس سييرا** () هو مومتيل و عارض من سپانيا. هو ولد رامون كاساس وهايدي سييرا ورابع من خمسة خوت كاساس، والممثل ماريو كاساس هو لكبير ف خوتو.

## مصادر

تصنيف:ناس حيين
تصنيف:زيادة 1998
تصنيف:مومتيلين ؤ مومتيلات
ڤينوس (ربة)

**ڤينوس** (ب ، نطقان كلاسيكي *وينوس*) كانت ربة معبودة ف الديانة الرومانية لقديمة. كانت كاتجسّد بزاف د لمفاهيم بحال لحب، لجمال، الرغبة، السيكس، لخصوبة، لإزديهار و لفوز. الرومان كانو كيعتاقدو بلي ڤينوس جدة ديالهوم، على طريق ولدها أييناس لي نجا من التدمير ديال طروادة، و كانو كيحتافلو بيها ف بزاف د لمناسبات.

بزاف د لقيصاص على ڤينوس ف لأداب الروماني موخودين من شخصية أفروديتي لي هيّا لموقابيل ليوناني ديال ڤينوس. ف الترات لكلاسيكي لغربي، ڤينوس من بين أكتر لأرباب الرومان لي تّهضر عليهوم كا تجسيد ل لحب و الرغبة د السيكس، و ف اللوحات لمرسومة و التماتيل كاتمتّل عادةً ب صورة د مرا زوينة و عريانة.

## لأصل د سميتها
كلمة *venus* ب اللاتينية كاتعني *لحب، لفتن*، و جات من الطالياكية لبدائية *wenos-* ب معنى *لبغو، الرغبة*.

## مصادر


تصنيف:ربات د الرومان
قفطان

تصغير|'''بنيتة مغريبية بلقفطان لمغربي'''

**لقفطان** (من لفارسية **خفتان**) سمية ديال شكال د اللباس متشابهين لي كانلقاو ف شمال إفريقيا و الشرق لأوسط. التاريخ و لعادات د اللباس لمرتابطة بيها تقدر تبدّل من بلاد ل بلاد. بزاف د لمصادر كيݣولو بلي لقفطان أصلو من بلاد الرافدين (لعراق دابا).

## ف لمغريب

لقفطان لمغريبي عندو خصوصية على النواع لخرين د لقفاطن و شعبيتو كبيرة ف بزاف د لبلدان، بحال ف دزاير و دول الخليج بحال الامارات.

لقفطان بان ف لمغريب ف لقرن 13 ف لعهد لمريني، و كانو كيلبسوه لملوك. كاينين ربعة د الستيلات لأساسيين د لقفطان ف لمغريب هوما الشمالي، لفاسي، لمكناسي و الرباطي.

لقفطان دابا كيلبسوه لعيالات بوحدهوم، و ف لعادة كيكون پياسة وحدة. لقفطان من جوج پياسات كيتسمّا تكشيطة.

## ف دزاير
لقفطان نتاشر ف الدزاير بعدما دخلات لعندهم **الدولة العثمانية** حيت كان لباس ريجالي ومع الوقت بدا كيتطور حتا لبساتو المرأة تاهيا.

## مصادر

تصنيف:لباس
تصنيف:مقالات فيها مصدر و 3000 بايت
محاولة نقيلاب ف ألمانيا 2022

ف 7 دجنبر 2022، لبوليس لألماني شد 25 عضو ف جماعة يمينية إرهابية لي تݣال بلي كانو كيخططو ل نقيلاب ف ألمانيا. الجماعة، لي مسمّية راسها "ليتيحاد لوطني" () كانت جزء من مونضامة يمينية متطرفة سميتها لحركة د لمواطنين د الرايخ (). لهدف د هاد الجماعة كان إرجاع حوكومة ملكية باش تحكم ألمانيا كيما كان ف زمان لإمبراطورية لألمانية.

علاين 5000 بوليسي، منهوم 1500 من لقوات لخاصة، بقششو ف 130 موضع ف بزاف د لمناطق ف ألمانيا، و قدرو يشدو بزاف د لأعضاء د الجماعة، منهوم هاينريش پرينتس رويس لي كينحادر من لفاميلة لأستقراطية د رويس *Reuß* و لي سمّا راسو لأمير هاينريش تلطاش، و بريݣيت مالساك ڤينكيمان لي كانت عضوة ف لبرلمان لألماني على حيزب لبديل على ود ألمانيا ليميني. الجماعة كانو منهوم تا ناس خدّامين ف لارمي و لبوليس. هاد لعملية تّعتابرات أكبر وحدة دازت ف تاريخ ألمانيا، و النائب لعام لألماني پيتر فرانك ديكلارا بلي هاد الجماعة إرهابية.

لأعضاء د هاد الجماعة كيأمنو ب نضريات د لمؤامرة، بحال بلي الجايحة د كورونا مؤامرة ديال "النيضام لعالمي الجديد"، ؤلا بلي لمهاجرين جزء من "مؤامرة ضد ألمانيا باش تضعاف و ماترجعش ل لمجد لقديم ديالها".

## مصادر

تصنيف:2022 ف ألمانيا
تصنيف:مقالات فيها مصدر و علاين 3000 بايت
العبودية ف المغرب

وصلة=https://en.wikipedia.org/wiki/File:Mulay_Ismail.jpg|تصغير|سماعيل بن الشريف، معروف بلي كانو عندو بزاف ديال العبدات ف الحريم ديالو و عبيد ف العسكر.
[وصلة=https://en.wikipedia.org/wiki/File:A long line of men are marching with their hands thrust thro Wellcome V0041263.jpg|تصغير|تصوير عبيد كينقلوهم من [الصحرا الكبيرة]]
**العبودية** ولا **الرق** تواجدو ف المغرب مند العصور القديمة. المغرب كان مركز ديال طريق تجارة العبيد لي دايزة من الصحرا ديال أفارقة كوحل تستعبد من إفريقيا جنوب الصحرا، و كان المغرب حتى هو مركز تجارة العبيد المغربية لأورپيين (المراجع الغربية كيسميوها تجارة العبيد البربرية) المخطوفين من قراصنة الجهاد البحري (المراجع الغربية كيسميوهم قرصنة البربر). تلغات العبودية ف المغرب ف القرن 20.

## تجارة العبيد

### تجارة العبيد الأفارقة
ما بين القرن 7 حتى أوائل القرن 20، المغرب كان مركز طريق تجارة العبيد ديال أفارقة كوحل لي دايزة من الصحرا، من تونبوكتو لسوق العبيد ف مراكش، من تما كانو ينقلوهم لباقي المغرب و العالم المتوسطي كامل.

كتر من 28 مليون جنوب افريقي تستعبد ف شمال افريقيا طويلة فترة تجارة العبيد لي دايزة على الصحرا.

### تجارة عبيد الجهاد البحري
ما بين القرن 16 حتى أوائل القرن 19، كان المغرب مركز تجارة العبيد المغربية لأورپيين المخطوفين من قراصنة الجهاد البحري ف لموحيط لأطلاسي و البحر البيض المتوسط.

على حساب روبرت داڤيس، ما بين 1 و 1.25 مليون أورپي تختاطفو من قراصنة الجهاد البحري و تباعو عبيد ما بين القرن 16 و 19.

## وظيفتهم

### عبيد الحريم
العبدات النسا كانو غالبا يكونو إما خدامات ف البيوت، ولا عشيقات ( عبدات للجنس).

### العبيد الرجال
العبيدالرجال كانو يخدمو عمال، مخصيين، ولا جنود.

أشهرهم عبيد البخاري، هما حرس تسماو هكدا حيتاش قراو و حلفو للسلطان سماعيل بن شريف (حكم 1672-1727) على كتاب الإمام محمد البخاري، لدرجة عطاهم نسخة من الكتاب.

حرس عبيد البخاري تحيد ف 1912.

العمال العبيد كانو تستخدمو ف بناية قصبة مولاي اسماعيل.

## الإلغاء

### إلغاء تجارة عبيد الجهاد البحري
تجارة العبيد الأورپيين كملات مورا الحروب المريكانية ف ساحل البحر المتوسط ف القرن 19.

### إلغاء تجارة العبيد الأفارقة و العبودية
تجارة العبيد لي دايزة من الصحرا ديال الأفارقة كملات على يد سلطات الاحتلال الفرنسية عام 1923، و لكن بقات العبودية ف حد ذاتها لفترة طويلة ف القرن العشرين.

منين خدا المغرب ستقلالو عام 1956، العبودية بقات متخصصة غير ف حريم القصر الملكي. الحريم الملكي التقليدي بقى ف فترة حكم الملك لحسن التاني (1961-1999): الحريم الملكي كان فيه ربعين عشيقة (لي على حساب الشرع الإسلامي كانو عبدات بحكم التعريف) و زايد ربعين عشيقات لي الملك ورتهم على باه؛ زايدين على العشيقات لي كانو يخدمو بحال خدمات ف الحريم الملكي، كانو عبيد رجال خدامين خدايم خرة بحال شوافر ف القصر الملكي. عبيد القصر الملكي جاو من جدودهم لي تستعبدو و تورتو ف القصر الملكي. الحريم الملكي تحيد منين وصل محمد السادس للعرش عام 1999.

## مصادر

تصنيف:لمجتمع د لمغريب
تصنيف:مقالات فيها مصدر و 3000 بايت
جامعة يوليو هاتسيݣانو للطب و الصيدلة

**جامعة يوليو هاتسيݣانو للطب و الصيدلة** (بالرومانية *Universitatea de "Medicină și Farmacie "Iuliu Hațieganu، ولا *'UMF Cluj**') جاية ف كلوج ناپوكا، رومانيا، و هي أقدم مؤسسة للتعليم الطبي ف الأردل (ترانسيلڤانيا)، تكميلة ديال كلية الطب لي تأسسات عام 1919، كجزء من جامعة داسيا الفوقانية. الجامعة فيها كتر من 6000 طالب محلي و دولي ، و 2400 طبيب مقيم ، بالإضافة لكتر من 1100 معلم وباحث. سماوها على شرف العالم يوليو هاتسݣانو Iuliu Hațieganu. تصنفات الجامعة على أنها "جامعة بحثية وتعليمية متقدمة" من قبل وزارة التربية والتعليم.

## المنشورات
مجلة *كلوج الطبية Clujul Medical* (سيت الرسمي) كتنشر ربعة د الأعداد كل عام.

## خريج
* رائد عرفات (1964-)، وزير الصحة أصلو فلسطيني.
* يوليو هاتسيݣانو (1885–1959)، طبيب.

## لمزاود
الموقع الرسمي ديال الجامعة بالرومانية، النݣليزية و الفرنسوية 

## مصادر


تصنيف:جامعات ؤ مؤسسات د تعليم لعالي
تصنيف:تأسيسات د 1919 ف رومانيا
آ سي ميلون

**آ سي ميلون** ولاّ **آ سي ميلانو** ولاّ **لجمعية د كورة د ميلانو** (بالطاليانية: **Associazione Calcio Milan**)، هيّا فرقة طاليانية د لكورة كاتلعب ف لبوطولة اللولة د الطاليان (سيري آ). هاد لفرقة تأسسات عام 1899. التيران لي كاتلعب فيه سميتو سان سيرو، و جا ف لمدينة د ميلانو. التيران كيرفد 80.018 واحد.
## لجوائز
ربحات آ سي ميلون بزاف د لجوائر و لبطولات ف لمسيرة ديالها، منها:
### لمحلية
* لبطولة د الطاليان - سيري آ (19)
* كاس السوپر د الطاليان (7)
* لكاس د الطاليان (5)
* لبطولة د الدرجة 2 د الطاليان - سيري بي (2)

### الدولية
* تشومپيوس ليݣ (7)
* كاس السوبر د ؤروپا (5)
* لكاس د لقارات (3)
* كاس لكيسان د ؤروپا (2)
* كاس لعالم د لفراقي (1)
## مصادر


تصنيف:فرقة د كورة طاليانية
تصنيف:ميلانو
تصنيف:مقالات فيها مصدر و 3000 بايت
تصنيف:تأسيسات د 1899 ف الطاليان
توردا

**توردا** (ب ؛؛ ؛ ) هي مدينة جاية ف إقليم كلوج، ترانسيلڤانيا، رومانيا.

## التركيبة السكانية

## سياحة

* سالينا توردا (منجم ملح توردا)
* كايلي تورزي

## علاقات دولية

### لمدون التويمية
توردا متوأمة مع:

*  أونݣوليم
*  هدمزوفازارهلي
*  سانطا سوسانا
*  طوردا

## معرض التصاور

فيشي:PrimariaTurda02 2009.jpg|بلدية
فيشي:VilaMendelTurda01.jpg|ڤيلا مندل
فيشي:2010 - IMG 1176.jpg|قصر المالية
فيشي:Turda History Museum 2011-1.jpg|قصر الأمير ، دابا متحف التاريخ
فيشي:Turda Orthodox Cathedral1.JPG|الكاتدرائية الأرثوذكسية
فيشي:Salina Turda 5.jpg|منجم ملح توردا


## مصادر


تصنيف:مدون د رومانيا
جامعة بابيش بولياي

**جامعة بابش بولياي** (ب ، ، معروفة باختصار ؤ بي بي **UBB**) هي جامعة بحثية عامة جاية ف كلوج ناپوكا، رومانيا. كاتحتل المركز اللْوْل ف تصنيف الجامعات، لي بداتو وزارة التعليم والبحث الرومانية ف عام 2016.

## مصادر


تصنيف:كلوج-ناپوكا
تصنيف:تأسيسات د 1919 ف رومانيا
لقتيلة د ياسمين الشقايفي

ف 24 يناير 2022، تعرّضات مرا مغريبية سميتها **ياسمين الشقايفي** (مزيودة ف 1978) ل الطعن ب سلاح بيض تال لموت ف لندن، لمملكة لمتحدة. لمجرم لي قتلها، ليون ماكاسكر، و لي كان راجلها السابق، تعرّض ل كسيدة و تّقتل تا هوّا موراها بشوية، من عند واحد الشوفور كان دايز.

ياسمين كانت خدّامة ف لمقابلة د لأطفال ، عندها جوج ولاد مراهقين، و كانت ساكنة ف مايدا ڤييل، ف لغرب د لندن. معا 9 د الصباح، تقتلات ف طريق تشيپنهام ف لحي فين ساكنة، و لقتّال ديالها ليون ماكاسكر، مولا 41 عام، ضرباتو طونوبيل موراها بشوية، كان صايݣها راجل مولا 26 عام. واحد لمونضة ديال التوقيف كانت صدرات ف حق ماكاسكر ف 4 يناير 2022، حيت ماكانش حضر ل لمحاكمة ديالو، ب تهمة ممارسة لعنف ضد مراتو السابقة، و التهديد ب لقتل.

الشوفور لي قتل ماكاسكر كان حاول باش يحبس لجريمة ملي شافها كاتحصل قدّامو، و ف اللول كان تّحبس ب تهمة لقتل، ولاكين من بعد تّطلق سراحو و تحيّدات التهمة ضدو.

## مصادر

تصنيف:2022 ف النݣليز
تصنيف:مغاربا تقتلو ف لخاريج
قبرص الشمالية

**قبرص الشمالية** ؤلا **شمال قبرص** (ب ) رسميّا **لجمهورية التركية د شمال قبرص** (ب ، بختيصار *KKTC*) هّيا دولة بحكم لأمر لواقع لي كيشمل التيريطوار ديالها الشمال ديال جزيرة قبرص. هاد لبلاد معتارف بيها غير من عند تركيا، و باقي لبلدان و لمونضامات لعالمية كاتعتابرها طرف من جمهورية قبرص.

لإنقلاب د قبرص 1974 لي كان لغاراض منو باش تولي لجزيرة تابعة لليونان، خلا تركيا تّدخل عسكرياً و تجرّي على لقبارصا ليونانيين من الشمال ديالها، ف لوقت لي لقبارصا لأتراك هاجرو ل الشمال، و هادشي عطا لوضعية لحالية لي لجزيرة فيها فعلياً مقسومة ل طرف يوناني ف اللوغة و التقافة، و طرف تركي ف اللوغة و التقافة. الشمال علن على لإستقلال ديالو بشكل أحادي ف 1983، شّي لي ماعتارفات بيه تا دولة من غير تركيا. دابا قبرص الشمالية معتامدة بشكل كامل على تركيا ف لإقتيصاد، ف السياسة و لعسكر.

النضام د لحكم ف قبرص الشمالية نضام نص رئاسي و علماني، و لأغلبية د السكان مسلمين سنّيين. كاتستعمل الليرة التركية كا صولدي (عملة) ديالها، و الناتج لخام ديالها تّضرب ف 3 د لمرات مابين 2010 و 2020، ولاكين كيبقاو لإمكانيات لإقتصادية د لبلاد محدودين بسباب لحصار لإقتصادي عليها.

## مصادر


تصنيف:بلدان
تصنيف:تركيا
تصنيف:قبرص
تصنيف:مقالات فيها مصدر و علاين 3000 بايت
تصنيف:تأسيسات د 1983 ف قبرص الشمالية
تصنيف:تأسيسات د 1983 ف أسيا
تصنيف:تأسيسات د 1983 ف ؤروپا
توموك

**شاه إندراوان بن إسماعيل** أولا **توموك** (مزيود ف 17 ماي 1984) هو موغني و مومتيل ماليزي.

## مصادر

تصنيف:ماليزيا
تصنيف:موغني
تصنيف:زيادة 1984
تصنيف:ناس حيين
صفحة د لويب

تصغير|صفحة د لويب ديال لمقال د صفحة د لويب
**الصفحة** ؤلا **لپاج د لويب** (ب ) هيّا وتيقة ديال التيكست لفوقاني  محطوطة ف لويب. الصفحة د لويب كايسربيها سيرڤور د لويب ل خدايمي  لي طلبها، و كاتبان عندو عادةً ف واحد لپروڭرام سميتو لبراوزر (ب ). السيت ؤلا لموقع د لويب هوّا مجموعة د الصفاحي د لويب لي معرّفة كاملة ب نفس السمية د الضومين. متلاً جميع الصفاحي ديال ويكيپيديا ب الداريجة معرّفين ب السمية د الضومين ary.wikipedia.org.

كلا صفحة د لويب ب لموقابيل كاتكون عندها أدريسة د لويب محددة، لي السمية د الضومين طرف منها.

## لعناصر
اللب ديال الصفحة د لويب هوّا فيشي د التيكست مكتوب ب اللونڭاج د لماركاپ د التيكست لفوقاني، ؤلا هاش طي إم إل  لي كيوصف لمحتوى ديال الصفحة، و كيقدر يحتاوي على إحالات ل موارد خرة د لويب.

الصفحة د لويب هيّا وتيقة مستريكتيرية لي مكونة أساسا من تيسكت فوقاني ، يعني تيكست ؤلا نص لي لبراوزر كيأوّلو على شكل تصاور، طابلوات، ليانات فوقانية ، و غيرهوم. هاد الليانات لفوقانية يلا كليكا عليهوم لواحد، كيدّيو عادةً ل صفحة خرة د لويب.

لمحتويات ديال لمولتيميديا ، بحال التصاور، لڤيديوات، و غيرهوم، يقدرو يتغرسو ف الصفحة د لويب نيشان باش يشكّلو وتيقة مركبة من بزاف د لعناصر.

زيادة على لوتيقة د HTML، تقدر تّستعمل وتيقة د CSS ؤلا *لورقة لمتتابعة د الستيل*  لي كاتحدد الستيل ديال الصفحة، بحال لأحجام د لعناصر و لموضع ديالها، لفونت ديال التيكست (الستيل باش مكتوبين لحروف)، لألوان، و غيرها من التفاصيل.

على وديت باش الصفحة د لويب يكون عندها سلوك ديناميكي (متلاً شي أنيماصيون كاتحرّك على حساب لكليك ديال لخدايمي)، كيتّستعملو سكريپتات ديال جاڤاسكريپت  ؤلا پروڭرامات د لويب أصيمبلي . الصفحة د لويب لي عندها سلوك ديناميكي كاتسمّى أپليكاصيون د لويب .

## السورفاج

كلا پاج د لويب كاتكون معرّفة ب أدريسة د لويب، لي تقنياً كاتسمّى موحديد موحد د لموضع ديال لمورد  ؤلا بختيصار *URL*. فاش لخدايمي كيدخّل لادريسة ديال الصفحة ف لبراوزر ف موضع مخصص ليها، هاد اللخر كيصيفط طلب ل السيرڤور، لي كيجاوب ب فيشي HTML كيطيلشارجيه لبراوزر معا لموارد لمتعلقة بيه (يلا كولشي مشا مزيان)، و كيطرجم لكوض د HTML ل عناصر متشافة لي يقدر يفهمها و يتعامل معاها لخدايمي. يلا لخدايمي كليكا على ليان فوقاني، هاد لعملية كيأوّلها لبراوزر بحال تدخال داك الليان ف لكارو لمخصص، و كيعاود يدير طلب جديد باش يشارجي الصفحة لي معرّفة ب ديك لادريسة، لي تقدر تكون ف نفس السيت ؤلا ف سيت أخور. لبراوزر كيكونو فيه عناصر متشافة لي كاتبيّن ل لخدايمي إينا صفحة راه كيشوف.

## النشر
**
من لمنضور ديال السيرڤور، كاينين جوج نواع ديال الصفاحي د لويب: صفاحي تابتين، و صفاحي ديناميكيين. الصفاحي التابتين كيتسرباو من السيستيم د فيشي د السيرڤور كيما هوما، ف لوقت لي الصفاحي الديناميكيين كيتصاوبو سيرپلاص ملي كيطلبهوم لخدايمي، و عادةً كيجيو لمعلومات لي فيهوم من بازضوني، باش يعمّرو واحد لموضيل ؤلا طومپلييت ، قبل ماتّصيفط الصفحة ل لبراوزر.

خاصنا هنا نميّزو مابين صفحة تابتة لي عندها سلوك ديناميكي (مديور متلاً ب جاڤاسكريپت) و كيكون لكوض ديالها واجد بشكل كامل و مصوڤي ف السيرڤور، و صفحة ديناميكية لي كاتّصاوب ب كوضها د HTML على حساب الطلب.

## مصادر

تصنيف:ديزاين د لويب
تصنيف:مقالات فيها مصدر و 3000 بايت
بوداپيست

**بوداپست** ( بالمجرية *Budapest* ) هي عاصمة المجر و أعمر مدينة فيها بالسكان. و هي تاسع أكبر مدينة ف الاتحاد الأوروپي من ناحية عدد السكان داخل حدود المدينة وثاني أكبر مدينة على واد الدانوب. كيتقدر عدد سكان المدينة بـ 1.752.286 على مساحة أرض فيها شي 525 كيلومتر مربع (203 ميل مربع).

## السمية
بوداپيست ف لأصل كانت جوج مدون صغار سميتهوم "بودا" و "پيست"، لي جاو على جناب واد الدانوب (ب ) و توحّدو رسمياً ف 1873. ف لقديم هاد الجوج مدون كانو شي مرات كيتسماو ب ترتيب معكوس "پيست-بودا" ف لهضرة د الناس.

## لجغرافيا
### مناخ
كاتتمتع بوداپيست بمناخ شبه ستوائي رطب منين كيتم تخدام درجة حرارة 0&nbsp;°C كا مرجع ديال لحرارة لمعتادلة، والصيف دافي (بالقرب من مناخ محيطي) على حساب لمعايير المناخية 1971–2000.

## المعمار

## المناطق

وصلة=https://en.wikipedia.org/wiki/File:Hungary_budapest_districts.svg|مركز|360x360بك

## التركيبة السكانية

بوداپيست هي أعمر مدينة بالسكان ف المجر و وحدة من أكبر المدون ف ليتيحاد لؤروپي، مع عدد متزايد ديال السكان كيتقدر بنحو 1.763.913 ف عام 2019.

## التدبير د لمدينة
### وسائل النقل العامة
[وصلة=https://en.wikipedia.org/wiki/File:Budapest_metro_hev_en_1-2023.png|يمين|تصغير|[ميطرو بوداپيست و الريزو د النقل السريع داخل المدينة و الضواحي]]

## مصادر


تصنيف:هنݣاريا
تصنيف:مقالات فيها مصدر و 3000 بايت
تصنيف:تأسيسات د 1873 ف هنݣاريا
آنطير ميلون

**آنطير ميلون** ولاّ **إنتر ميلانو** ولاّ **لفرقة د كورة الدولية د ميلانو** (بالطاليانية: **Football Club Internazionale Milano**)، هيّا فرقة طاليانية د لكورة كاتلعب ف لبوطولة اللولة د الطاليان (سيري آ). هاد لفرقة تأسسات عام 1908. التيران لي كاتلعب فيه سميتو جوزيپي ميازا، و جا ف لمدينة د ميلانو. التيران كيرفد 75.923 واحد.
## لجوائز
ربحات آنطير ميلون بزاف د لجوائر و لبطولات ف لمسيرة ديالها، منها:
### لمحلية
* سيريا أ (20)
* لكاس د الطاليان (8)
* كاس السوبر د الطاليان (7)
### الدولية
* تشومپيوس ليݣ (3)
* ؤروپا ليڭ (3)
* لكاس د لقارات (2)
* كاس لعالم د لفراقي (1)
## مصادر


تصنيف:فرقة د كورة طاليانية
تصنيف:ميلانو
تصنيف:مقالات فيها مصدر و علاين 3000 بايت
تصنيف:تأسيسات د 1908 ف الطاليان
محمد لمديمي

**محمد لمديمي** (تولد ف مراكش) ناشط حقوقي مغريبي. هو الرايس د لمركز لوطني د حقوق لإنسان، و أوّل واحد اللي جبد لقضية د "حمزة مون بيبي"، اللي فضحات بزاف د الناس مشهورين، بحال دنيا باطما.

ف يناير 2020، تحكم لمديمي ب 4 سنين د لحبس، و تنقصات ل 15 شهر ف يوليوز 2022. السباب علاش تقبط كان هو "التحراش ضد لوحدة الترابية د لمغريب، و لإهانة ديال هيئة منضمة". لمركز ولمحامين ديالو عتابرو هاد التهم مؤامرة ضدو حيت جبد لقضية د "مون بيبي". خرج من لحبس ف 2 فبراير 2023.
## مصادر

تصنيف:ناس حيين
تصنيف:سياسي مغريبي
تصنيف:ناس تزادو ف مراكش
تصنيف:ناس د مراكش
تصنيف:حقوق لإنسان
تصنيف:زريعة شخصيات د لمغريب
پوز فلو (راپور)

**جواد أسرادي**، لمعروف ب **پوز** ولاٌ **پوز فلو** (بلحرف اللاتيني: **Pause Flow**) هو راپور مغريبي تولد نهار 2 غشت 1995 ف إيموزار كندر، تيراپّي ب الداريجة و بلأمازيغية د لأطلس لمتوسط. پوز تايخدّم التفلسيف والسياسة ف الراپ ديالو٬ و معروف بلكلمات لموزونة ديالو، و باللي تيخدّم التقافة ديال لأطلس ف لغنا ديالو.

## حياتو
بدا پوز الراپ ف 2009 مع صاحبو پلي، و أسسو بجوج لمجموعة د "حالفين"، اللي خرج أول طراك ديالها ف 2013. ف 2015 تفارقات لمجموعة و كمّل پوز بوحدو. عام 2023، "پوز فلو" دار واحد الأغنية تايعاود فيها قصة حياتو، قال فيها بلي عاش طفولة صعيبة بسباب الفقر ف مدينة موزار كندر هو و الأسرة ديالو. قبل ماينتاقل باش يعيش ف الفيرمة ديال واحد من لملعّقين دالمنطقة فعين سلطان. پوز ف هاد الطراك؟ عطا إشارة بلي الأب ديالو تا هو كان فنان، و عاود على المعاناة ديالو فالمدرسة ؤ من بعد الجامعة ف مدينة مكناس، فين تعرض للقمع، و تبلى ب الحشيش، ؤ فقد الأمل ف الوظيفة.

## الخلافات
ف واحد من الطراكات ديالو سميتو "كاج" (قفص) عام 2023، "پوز فلو" تعرض لجدل كبير بعد ما ما عبر على التضامن ديالو معا المعتقل السياسي عمر الراضي، و نتاقد فيه المجلس الوطني لحقوق الإنسان و الرئيسة ديالو أمينة بوعياش، فاش قال:“غي طلقو الراضي راه الوذنين لي غادي تسمعو ف السطل”

“تعيا تنكرها بوعياش، المحضر غي سبة و الإعتقال السياسي عرام” ف واحد الطراك سيمتو نوستالجيا 3 عام 2023، "پوز فلو" خلق جدل كبير بعد ما تاهموه ب الإساءة للإسلام و التشجيع على الإلحاد، فاش قال:"تانساين التفتح الفني ف حصة نار وجنة، تربية إسلامية كاتقدس غير لي حاكمنا"

"تاريخ بادي ببطولة فيها الصلعوم هو الزعيم، الفلسفة بادية باسم الله الرحمان الرحيم" الجدل لي خلقاتو الأغنية خلاتو يدير منشور فالنستغرام يجاوب فيه على الاتهامات، فاش قال:“الصلعم ماشي هو الرسول محمد، الصلعم هو لي تايصلي على النبي باش يبان متدين، ؤ تايهاجم الناس بإلإسلام والنبي، والصلاعمة هوما لي تايحللو النص الديني على هواهم، ؤ تايسيلو الدم على قبل السلطة ف كومبات باسم الله والرسول”.

## لأغاني ديالو

### الألبومات ديالو

* ميطامورفوز (التحول) (Metamorphose - 2023)
* EP 112(2024)
* SOLARIS-سولارييس (2019)
* ZANDA-زاندة(2023)

### سينݣلات ديالو

### '''ميكس تيپ ديالو'''
ميكس تيپ أوف أون (MiXTaPe OFF/ON - 2016)

### الأغاني المشروكة ديالو

### ڤيديو كليپات ديالو

* داوسين (DOWSING - 2018)
* بارا راپ (Pararap - 2017)
* لكورطاج (2017)
* كود پين (Code Pin 2015)

### سينݣلات ديالو فمجموعة حالفين

* فريستايل (2015)
* 100 كيلو (2015)
* غانتصيد (2015)
* ماعلى بالي والو (2014)
* ماشي بلعاني (2014)

## مصادر

تصنيف:زيادة 1995
تصنيف:راپور مغريبي
تصنيف:ناس حيين
تصنيف:بيوغرافيا د رجال
تصنيف:ناس تزادو ف إيموزار كندر
مع لعشران

**معا لعشران** أغنية ديال الراپور لمغريبي ديزي دروس لي صدرها ف 14 فبراير 2023. هاد لأغنية كاتّعتابر ديسطراك، يعني فيها بزاف د لكريتيك ل لمجتمع و السياسة، و تا ل بعض الشخصيات لمحددة. لڤيديو كليپ ديالها ف يوتيوب وصل ل 14 مليون شوفة ف ضرف سيمانة، منها 3 مليون ف 24 ساعة اللولة.

## ڤيديو كليپ
لڤيديو كليپ ديال معا لعشران لي دار لإخراج ديالها ولدّرب، وليد و يونس بوسلام كاتبدى ب هاد لإعلان ب الداريجة و النڭليزية:


تنبيه: كل الأحداث حقيقية وليست من خيال المؤلف. واللي جا قدّو السبّاط يلبسو.

*Disclaimer: This is not a work of fiction, all the characters in this film are real and are not a product of the author's imagination. And if the shoe fits, wear it.*


ف لكليپ، ديزي دروس لعب أدوار ديال بزاف د الشخصيات رّاسو، بحال لموغنية منال بنشليخة، رئيس لوزارا د لمغريب عزيز أخنوش، و فيصل لقاسم لي كان كيسيّر برنامج لإتجاه لمعاكس ف قناة لجزيرة لقطرية.

كاينين شخصيات خرين لي بانو ب ممتلين خرين، بحال الراپور لمغريبي دون بيڭ، لمؤترة لمغريبية أسماء بيوتي، لمفكر لمغريبي أحمد عصيد و رئيس لوزارا د لمغريب لفايت عبد لإله بنكيران.
## تفاعل
الناقد لمغريبي شعيب حليفي شكر بزاف ف هاد الديسك، و شبه ديزي دروس ب عنترة بن شداد ف تخدام التعبير لفني لإبداعي ف نتيقاد الضلم لإجتماعي، و ب الشاعر لعباسي لمتنبي ف تدواز لميساجات من بين السطورا، و قوة لإبداع لفني.

## مصادر

تصنيف:ديزي دروس
تصنيف:أغاني ب الداريجة
تصنيف:2023 ف لمغريب
تصنيف:مقالات فيها مصدر و 3000 بايت
تصنيف:تقافة د لمغريب
محمد لحياني

**محمد لحياني** (تولد ف 1945 ف الدار لبيضا - توفا ف 23 أكتوبر 1996 ف الرباط) كان فنان و موغني مغريبي ديال لموسيقا لعصرية. كان من لمغنيين لمغاربة لمعروفين ف النص التاني د لقرن 20، و عندو بزاف د لأغاني اللي مشهورة عند الناس.
## لأغاني ديالو
محمد لحياني عندو بزاف د لأغاني اللي معروفة. من بينها كاين:
* *بارد و سخون*
* *يا سيدي انا حر*
* *قتاش تغني يا قلبي*
## مصادر

تصنيف:بيوغرافيا د رجال
تصنيف:مغني مغريبي
تصنيف:زيادة 1945
تصنيف:ناس تزادو ف الدار البيضا
تصنيف:وفيات 1996
تصنيف:ناس توفاو ف الرباط
هيكاما

**لهيكاما** (Pachyrhizus erosus) هي نوع د لعشبات مشهورة ف لميكسيك و لبلدان اللي حداها.

## مصادر



تصنيف:بوطانيك
غتيصاب

تصغير|خريطة د لبلدان د لعالم (2018) على حساب شحال منتاشر لإغتصاب ف لمجتمع.<br>
**لغتيصاب** ؤلا **لإغتصاب** هوّا نوع ديال لإعتداء لجنسي لي كيتضمن عادةً السيكس ؤلا التدخال لجنسي (بحال التدخال د لقضيب ؤلا شي ستون بحالو ف وحدة من الفتحات الطبيعية لي كاينين عند بنادم)، بدون الرغبة ؤلا لموافقة ديال الشخص لمعني. لغتيصاب يقدر يتدار ب لعنف لجسدي، لإكراه، الستيغلال د السلطة، ؤلا ضد شخص لي مامأهّلش قانونياً باش يعطي لموافقة بحال دري(ة) صغير(ة) (يعني قل من السن لقانوني ديال لقبول ف لبلاد لمعنية)، شخص ماشي ف لوعي ديالو، مشلول، ؤلا عندو تخلف عقلي. لحالات د لغتيصاب و النسبة ديالهوم كيختالفو من بلاد ل بلاد، على حساب التعريف لقانوني، و لقوانين و لعقوبات لمعمول بيها. بزاف د لبلدان ماكيعتارفوش متلا ب لغتيصاب ف إطار الجواج.

أغلبية د لحالات ديال لغتيصاب كيكونو ديال رجال ضد عيالات. كاينين تا حالات ديال غتيصاب د رجال من طاراف رجال، ديال عيالات من عيالات، و تا ديال رجال من عيالات. لغتيصاب د الرجال كيتّعتابر من أكتر أنواع د لجرائم ماكيتديكلاراوش، بسباب لوصمة لعار ف لمجتمع، لي مرتابطة ب لممارسة د السيكس على راجل، تا ف لمجتمعات لغربية. لغتيصاب ف لحبس تاهوّا منتاشر، وخا تا هوّا ماكيتديكلاراش بزاف، و يقدر لغتيصاب يتخدم كا وسيلة ديال التهديد ؤلا التعديب ف بعض لبلدان، سيرتو لي عندها نضام ديكتاتوري بحال ف إيران.

لغتيصاب الجماعي و لعبودية لجنسية يقدرو يطراو ف لحروب، و كيتّعتابرو جريمة ضد لإنسانية. لغتيصاب ديال أشخاص من أقلية عرقية محددة بشكل سيستيماتيكي كيتّعتابر جزء من لإبادة لعرقية.

الضحية ديال لغتيصاب تقدر تّعرض ل صدمة نفسية، و تحتاج ل متابعة ديال مختص. تقدر الضحية تعرّض تا ل جروح جسدية، ب لإضافة ل الريسك ديال لحمل (بالنسبة ل لعيالات)، و د لأمراض لمتنقلة جسنياً.

## أصل التسمية
المفرد "Rape" مستمد من اللغة اللاتينية. وكيعني "تخطف، ولا تمسك بشي حاجة من بعد كتمشي". من لقرن الرابع عشر ، ولا المفهوم منتشر بمعنى "تتعتني بشيء وتتخذها بالقوة". لقانون الروماني. التغريد من امرأة بالقوة بصلة جنسية أو بلاها هو "الاحتلال" و "الاغتصاب".

باقي المعنى الأصلي لـ"التغلب بالقوة" كاين فبعض العبارات بحال "الاغتصاب والسرقة" أو فبعض العناوين بحال اغتصاب النساء سابين، اغتصاب أوروبا. أو قصيدة اغتصاب القفل وهي قصيدة حول سرقة مصابح شعر.

## مصادر


تصنيف:مقالات فيها مصدر و 3000 بايت
تصنيف:عنف ضد رجال
عبد الحليم حافظ

**عبد الحليم علي شبانة**، لمعروف بسميت **عبد الحليم حافظ** (21 يونيو 1929 ف الشرقية - 30 مارس 1977 ف لندن) كان مغني و مومتيل مصري. عبد الحليم محسوب من أكبر لمغنيين ف التاريخ ديال مصر، و مديور ف نفس الدرجة د مغنيين كبار بحال أم كلتوم و محمد عبد الوهاب. بسباب اللوين ديالو، و بقوة ما كان صوتو زوين، كان تيتسمّا "لعندليب السّمر". واخا مات صغير، خلاّ 230 أغنية و 16 لفيلم.
## لأغاني ديالو
عبد الحليم حافظ عندو بزاف د لأغاني لمعروفة ف لبلدان اللي تاتهضر لعربية، و تا ف لخارج ديالها. من هاد لأغاني كاين:
* *أهواك*
* *على قد الشوق*
* *على حسب وداد*
* *زي الهوى*
* *ڭبّار*
* *سوّاح*
* *قارئة الفنجان*
## مصادر

تصنيف:مصريين
تصنيف:ناس توفاو ف لندن
تصنيف:زيادة 1929
تصنيف:وفيات 1977
تصنيف:بيوغرافيا د رجال
تصنيف:زيادة 1930
تصنيف:شخصيات عندها كتر من تاريخ د الزيادة ف ويكيداطا
شرمولة

**شرمولة** هي أكلة مغربية قديمة و تاتكال فالدرجة اللولة فليامات لحارين و بالضبط الصيف.

## الأصل ديالها
كلمة شرمولة هي تصحيف للكلمة الإسپانية salmuera لي تاتعني مستحضر من لما و لملحة و لعطرية تايتستعمل باش يحافظ على اللحم و لحوت. و هي بدورها من اللاتينية القروسطية salimuria مكونة من sal (لملحة) و muria (لما لمملح). تايڭولو شي مصادر بلي لي بتاكر الشرمولة و نسبو ل سميتو تشارلز موولا و ملي دازت لوقيتة تحرفات سمية وولات هازة سمية شرمولة من من شرمل لحوت و اللحم.

## لأصناف
على حساب شي مصادر من ثقافة لغذا الشرقي الشرمولة نواع و تاتختالف من مدينة لمدينة:
* شرمولة بالطون
* شرمولة بالسردين
* شرمولة حارة
* شرمولة ب لحوت لمشوي

## الشرمولة ف تونس
الشرمولة ف تونس هي طبق تايطيب ف صفاقس فلعيد صغير. هي عجينة زبيب تاطيب مع لبصلة و زيت الزيتون و تاتزاد عليها لعطرية. تاتكال شرمولة فلعيد مع لحوت لمملح.

## مصادر

تصنيف:كوزينة د لمغريب
تصنيف:كوزينة د تونس
تصنيف:كوزينة د جزاير
تصنيف:مقالات فيها مصدر و 3000 بايت
تصنيف:كوزينة عربية
عبد الهادي بلخياط

**عبد الهادي الزوݣاري**، لمعروف بسميت **عبد الهادي بلخياط** (تولد ف 1940 ف فاس، توفى ف 30 يناير 2026 ف الرباط)، مغني مغريبي ديال لموسيقا لعصرية، دوّز كتر من 50 عام ديال لغنا، تعرف فيها عند بزاف د لأجيال د لمغاربة. بلخياط كان تيدوز بزاف ف التلفازة، و غنّا ف لخاريج بزاف د لمرّات. شارك تا ف التمتيل، ف فيلم "سكوت.. اتجاه ممنوع" (1973)، و ف "أين تخبئون الشمس" (1980).

ف ماي 2010، عتازل بلخياط لموسيقا وقال باللي غادي يولّي داعية، و باللي أيبقا يغني غي لإبتهالات ولأغاني الدينية.
## لأغاني ديالو
عبد الهادي بلخياط عندو بزاف د لأغاني اللي معروفة. من بينها كاين:
* *يا بنت الناس*
* *قطار لحياة*
* *لمنفرجة*
* *يا داك لإنسان*
## مصادر

تصنيف:بيوغرافيا د رجال
تصنيف:مغني مغريبي
تصنيف:زيادة 1940
تصنيف:ناس تزادو ف فاس
تصنيف:ناس د فاس
تصنيف:وفيات 2026
الأنوال السلاوي

**جمعية أنوال الرياضية السلاوية** هي فرقة مغريبية من مدينة سلا. تأسسات فـ1998، وكتلعب فتيران حي الرحمة اللي كيهز 1000 مشجع. هاد لفرقة كاتلعب ف لبوطولة د لقسم التالت هواة.

## مصادر

## شوف تا
* الصفاء السلاوي
* الأفاق السلاوي

تصنيف:فراقي د كورة مغريبية
تصنيف:سلا
الشاب بيلو

**بديك بلحول**، لمعروف بسميت **الشاب بيلو** (تولد نهار 28 يناير 1984)، هو مغني د الراي و مومتيل جزايري، معروف بزاف بالستيل ديالو اللي كيغنيه ف لعراسات و لكاباريات، و اللي كيشوفوه لملاين ف يوتيوب.

ف يوليوز 2021، خرجات خبار باللي بيلو تقبط من مورا ما غنا لأغنية ديال "راني مغبون حشاهالي تبون"، واللي كان تينتاقد فيها النضام د بلادو. ولكن يامات من بعد كتب باللي ما عمرو ما تقبط و باللي كان ف دارو.
## لأغاني ديالو
الشاب بيلو عندو بزاف د لأغاني لمعروفة، منها:
* *عدياني ب لڭرو* (2019)
* *مصيفة* (مع دي جي حاميدا و بالطي - 2019)
* *مانيش كيما بكري* (2018)
* *الحشوة* (2018)
* *نتمشا جوج خطاوي ونعيا* (2017)
## مصادر

تصنيف:الراي
تصنيف:زيادة 1984
تصنيف:ناس حيين
تصنيف:بيوغرافيا د رجال
تصنيف:مغني جزايري
تصنيف:مقالات فيها مصدر و علاين 3000 بايت
عزيز غالي

**عزيز غالي** فرماسيان و سياسي و ناشط حقوقي مغريبي. كان هو الرايس د لجمعية لمغريبية د حقوق لإنسان من أبريل 2019 تال يونيو 2025. غالي عندو دكتورا ف لفارماكولوجي خداها ف 1996 ف روسيا، و شارك ك متطوع ف بزاف د لحملات ف بلدان كانو فيها مصايب، بحال لعراق، لبنان، فلسطين و هايتي.

غالي داخل مع لحزب د النهج الديموقراطي، و كان مع الطلبة لقاعديين ف لوقت د لقراية ديالو ف لافاك. ف 1991، كان من لمؤسسين د لجمعية د لمعطلين.

## مصادر

تصنيف:بيوغرافيا د رجال
تصنيف:حقوق لإنسان
تصنيف:ناس حيين
تصنيف:زريعة شخصيات د لمغريب
تصنيف:ناشطين مغاربا د حقوق بنادم
آودي

**آودي** ولاّ **أودي** (بلألمانية: **Audi AG**) هي شركة ألمانية ديال طوموبيلات تاتصنع الطوموبيلات ديال الليكس، تأسسات ف 1909. أودي تابعة للمجموعة ديال فولكسڤاكن، اللي بدات تاتشريها من 1964، تا كمّلات الشريان ديالها كاملة ف 2020. لمقر ديال الشركة جا ف لمدينة ديال إنڭولشطات ف لجنوب ديال ألمانيا.
## السمية
آودي خدات سميتها من لكلمة اللاتينية "آودياتور"، اللي تاتعني سمع، حيت لكنية ديال مول الشركة (آوڭوسط هورش) تاتعني تا هي سمع بلألمانية. اللي قتارح هاد لكلمة هو واحد من ولاد صاحب هورش، اللي كان ڭالس معاهم ف واحد لإجتماع.
## اللوڭو
اللوڭو ديال آودي فيه ربعة د الدوارات داخلين ف بعضياتهم. لأصل ديالو جا من حيت آودي هي الجمعية ديال ربعة د الشركات اللي دخلو مع بعضياهم، و دارو شركة وحدا كبيرة.
## مصادر


تصنيف:شركة د الطوموبيلات
تصنيف:شركة ألمانية
ليزديواجية الجنسية

**ليزديواجية الجنسية** ولا **ثنائية الجنس** (ب النڭليزية *Bisexuality*) هي عامل جذب ولا سلوك رومانسي ولا جنسي على الدكورا و نْتاوا، ولا لكتر من جنس واحد. يمكن نعرفوه باش يعني حتى الانجذاب الرومانسي ولا الجنسي ل ناس بغض النظر على جنسهم ولا هويتهم الجنسية ، ولي كتعرف أيضًا بسمية الشمولية الجنسية (ب النڭليزية *Pansexuality*).

## الرموز
وصلة=https://en.wikipedia.org/wiki/File:Bisexual_Pride_Flag.svg|تصغير|علم الفخر ثنائي الجنس
وصلة=https://en.wikipedia.org/wiki/File:Bi_triangles.svg|تصغير|المثلثات المتداخلة
وصلة=https://en.wikipedia.org/wiki/File:Double_crescent_symbol_(filled,_color).svg|تصغير|القمر المزدوج
وصلة=https://en.wikipedia.org/wiki/File:Bisexual_female_symbol_(bold,_color).svg|تصغير|المريخ داير بيه رموز كوكب الزهرة والمريخ لمرا ثنائية الجنس
وصلة=https://en.wikipedia.org/wiki/File:Bisexual_male_symbol_(bold,_color).svg|تصغير|المريخ داير بيه رموز كوكب الزهرة والمريخ لرجل ثنائي الجنس

## مصادر

## مزاود

*  من المعهد الميريكاني د لازدواجية.


تصنيف:مجتمع الميم
تصنيف:مقالات فيها مصدر و 3000 بايت
الجايزة لوطنية د لفنون التشكيلية (لمغريب)

**الجايزة لوطنية د لفنون التشكيلية** هي جايزة فنية تدارت عام 2022 من عند وزارة الشباب و التقافة و لإتصال. لهدف ديالها هوّ باش تشجع الفنانين على لخدمة ديالهوم و تعطيهم فلوس و شهرة. كاتخضع الجايزة ل لمرسوم: 2.17.362 ديال 8 أكتوبر 2019، و B.O 6874 ديال 16 أبريل 2020.

## الجايزة
ختيار لمؤهلين كيكون على جوج مراحل: لمرحلة اللولة على مستوى الجهة، و لمرحلة التانية على لمستوى لوطني.

الجايزة فيها 3 د التصنيفات:
# جايزة لفنانين التشكيليين الشباب: كاتّعطى على لأعمال ديال فنانين تشكيليين عمرهم مابين 18 و 30 عام. و قيمتها:
#* الجايزة اللولة: 30000 درهم على لمستوى الجيهاوي، 100.000 درهم على لمستوى لوطني
#* الجايزة التانية: 20000 درهم على لمستوى الجيهاوي، 60.000 درهم على لمستوى لوطني
#* الجايزة التالتة: 10000 درهم على لمستوى الجيهاوي، 40.000 درهم على لمستوى لوطني (تشجيعية)
# جايزة د التصوير لفني: كاتّعطى على لمستوى لوطني على لأعمال ديال فنانين عمرهم فايت 18 عام. و قيمتها:
#* الجايزة اللولة: 60.000 درهم
#* الجايزة التانية: 50.000 درهم
#* الجايزة التالتة: 40.000 درهم
# جايزة د النحت: كاتّعطى على لمستوى لوطني على لأعمال ديال فنانين عمرهم فايت 18 عام. و قيمتها:
#* الجايزة اللولة: 60.000 درهم
#* الجايزة التانية: 50.000 درهم
#* الجايزة التالتة: 40.000 درهم

## الرابحين على حساب لعام
ف النسخة اللولة ديالها، تّعلن على لفايزين على لمستوى لوطني ف رواق باب الرواح ف الرباط. لحفل د لإعلان عرف تكريم جوج فنانين تشكيليين مغاربا هوما عبد الحي الملاخ و عبد الله الحريري ب حضور وزير التقافة محمد مهدي بنسعيد. ف النسخة التانية لي تدارت ف نفس لموضع، تم تكريم لفنانين التشكيليين عبد الهادي الدويري و بوشعيب هبولي.
[تصغير|[Fichier:Studioarrhioui.jpg|محمد ارغيوي واحد من لي ربحو الجايزة ف 2022. تخرج من [لمدرسة لعليا د لفنون الجميلة د الدارلبيضا]]

## مصادر

تصنيف:جوايز مغريبية
بي إم دوبلڤي

**الشركة د لمحركات لباڤارية** (بلألمانية: **Bayerische Motoren Werke AG**)، لمعروفة بسميت **بي إم دوبلڤي** ولاّ **بي إم دابليو** هي شركة ألمانية ديال طوموبيلات و لمّاطر، تاتصنع الطوموبيلات ديال الليكس، تأسسات ف 1916 ف لمدينة ديال ميونيخ. الشركة صنعات تا لمّاطر ديال الطيارات من 1917 ل 1918، و من 1933 ل 1945.

بي إم دوبلڤي عندها مصانع ف بزاف د لبلدن ف لعالم، منّها ألمانيا و لبريزيل و الشينوا و لهند و لمكسيك و هولاندا و جنوب إفريقيا و لمملكة لمتاحدة و لميريكان. تيخدم فيها كتر من 100 ألف واحد ف لعالم.

## مصادر


تصنيف:شركة د الطوموبيلات
تصنيف:شركة ألمانية
تصنيف:تأسيسات د 1916 ف ألمانيا
پوكيمان

**إيمان أنيس** (مزيودة ف 14 ماي 1996)، لمعروفة ب لقب **پوكيمان**، ستريمر د تويتش و يوتوبر كانادية مغريبية. پوكيمان معروفة ب الستريمات ديالها ف تويتش لمتعلقين ب لألعاب د التيليجو بحال ليڭ ؤف ليجيدنس و فورطنايت. كاتّعتابر دابا أنجح ستريمر مرا ف لپلاطفورم د تويتش، من حيت لعدد د لمتابعين ديالها. و هيّا من بين لمؤسسين ديال مجموعة ؤفلاين تيڤي.

## حياتها
إيمان أنيس تولدات ف لمغريب من واليدين أكاديميين، و هاجرات معا فاميلتها ل كيبيك فاش كان ف عمرها 4 سنين. قرات جيني شيميك ف جامعة ماكاستر ف ؤنطاريو، ولاكين خرجات من قرايتها باش تّفرغ ل لكاريير ديالها ف الستريمين. عايشة دابا ف لوص أنجيليس.

## لكاريير
### تويتش
إيمان أنيس دارت لكونط د تويتش ديالها ف يونيو 2013، و بدات كاتدير الستريمين ف نفس لعام. اللقب د *پوكيمان* لي ختارتو كيمزج مابين *[[پوكيمون]]* و سميتها *إيمان*.

ف 2017 كانت مكلاصية 100 ف الترتيب ديال لمتابعين ف تويتش ب 450.000 متابع. ف 2018 تويتش دخلات ف صفقة تشاركية معاها بشكل رسمي، و ختارتها من بين 15 سفير د مهرجان تويتشكون. ف أكتوبر 2020، مجلة فوربس حطاتها ف الليستة د "تلاتين قل من تلاتين" ب عتبارها من أنجح الستريمر ف مجال لألعاب. ف دجنبر 2021، كانت مكلاصية نمرة 9 ف ترتيب لعدد د لمتابعين ب 8,5 مليون. ف فبراير 2022 جددات لكونطرا ديالها معا تويتش، و كانت ف الرتبة السابعة من حيت عدد لمتابعين ف كانادا.
### يوتيوب
پوكيمان عندها بزاف د لقنوات ف يوتيوب متخصصة ف مواضيع مختالفين بحال Pokimane، Pokimane Too، Poki ASMR، و غيرهوم.

و هيّا عضوة مؤسسة ف قناة ؤفلاين تيڤي لي كيتشاركو فيها بزاف د ليوتيوبر لمعروفين.
## فيلموڭرافيا

### كليپات موسيقية

## جوايز

## مصادر

تصنيف:زيادة 1996
تصنيف:كاناديين من أصل مغريبي
تصنيف:يوتوبر مغريبي
تصنيف:مقالات فيها مصدر و 3000 بايت
تصنيف:ناس حيين
تصنيف:زماڭريا مغاربا ف كانادا
تصنيف:مغريبيات د لقرن 21
شيڤرولي

**شيڤرولي** (بلينڭليزية: **Chevrolet**)، اللي كاتسمّا تا **شيڤي** هي شركة ميريكانية ديال طوموبيلات و لكاميويات تأسسات ف 1911 ف لمدينة د ديترويت. شيڤرولي تابعة للشركة د جينيرال موتورز من 1918. تاتبيع الطوموبيلات ف لعالم كامل، و لكن أكبر سوق ديالها هو لميريكان، اللي كاتبيع فيه لأغلبية ديال لماركات و الشكال.

## لأصل د السمية
تسمّات الشركة على السمية ديال جوج من لمؤسسين ديالها، السويسريين لويس و آرتر شيڤرولي، اللي تشاركو مع ويليام دورانت باش يأسسو الشركة ف 3 نونبر 1911.
## مصادر


تصنيف:شركة د الطوموبيلات
تصنيف:شركة ميريكانية
كاساتا

**كاساتا** (ب) ولا كاساتا سيشيليانا (بطاليانية: Cassata siciliana) هي حلوى تقليدية من بلاصة پاليرمو ف صقلية ف الطاليان. و تاتشير كاساتا حتا لپولو من ناپولي فيها فاكهة ناشفة ولا محلية ولا لمكسرات.

## مصادر

تصنيف:حلوى د الطاليان
تصنيف:كعكات
كانولي

**كانولي** (بطاليانية: **Cannolo**) هي حلوى د لمعجنات صقلية، لكانولي عندو شهرة كبيرة ف لمجتمع طالياني لميريكاني، أصل لكانولي تيرجع لمدينة باليرمو ف صقلية. لكانولي هي معجنات مقلية و عامرا ومقلية ب لفروماج د ريوكوتا.

## مصادر

تصنيف:حلوى د الطاليان
تصنيف:كوزينة د مالطا
فورد

**الشركة د لمّاطر د فورد** (بلينڭليزية: **Ford Motor Company**)، اللي كاتسمّا تا **فورد** هي شركة ميريكانية ديال طوموبيلات و لكاميويات لمقر ديالها جا ف لولاية د ميشيݣن. تأسسات الشركة ف عام 1903، و خدات سميتها من سميت لمؤسس ديالها، هينري فورد.

فورد هي تاني أكبر شركة كاتصنع الطوموبيلات ف ميريكان (من مورا جينيرال موطوزر)، ولخامسة ف لعالم. هيا اللي بدات الطريقة ديال الصنعة بالصف (و لاّ بالتجميع)، فين كل واحد كيدير ديما نفس لحاجة، و كيدوز للاخر اللي كيدير لحاجة اللي موراها و هي غادة.
## مصادر

## شوف تا
* بي إم دوبلڤي


تصنيف:شركة د الطوموبيلات
تصنيف:شركة ميريكانية
تصنيف:مقالات فيها مصدر و علاين 3000 بايت
تصنيف:شركة متعددة الجنسيات
نينڭ بايزورا

**نينڭ بايزورا بنت الشيخ حمزة** أولا **نينڭ بايزورا** هي مومتيلة وموغنية ماليزية.

## مصادر

تصنيف:ماليزيا
تصنيف:زيادة 1975
تصنيف:ناس حيين
هوندا

**الشركة د لمّاطر د هوندا** (ب جاپونية ****)، لمعروفة ب**هوندا**، هيّا شركة جاپونية ديال طوموبيلات و لمّاطر و الطيارات جا لمقر ديالها ف لعاصمة طوكيو. تأسسات الشركة ف 1948، و هي أكبر شركة تاتنج لمّاطر ف لعالم (صنعات 400 مليون ف 2019).
## مصادر


تصنيف:شركة د الطوموبيلات
تصنيف:شركة جاپونية
طرجامة

[تصغير|[حجر رشيد لي فيه نص مكتوب ب تلاتة د اللوغات، و لي بيه تم فك الرموز ديال اللوغة لمصرية لقديمة]]
**الطرجامة** ؤلا **الترجمة** هيّا عملية نقل لمعنى من نص ب واحد اللوغة أصلية، ل نص ب لوغة مقصودة كاتقابلها، سوا ب لكتابة ؤلا ب لهضرة. لي كايمارس الطرجامة كيتسمّا طرجمان ؤلا موطرجيم.

الطرجامة كيكون ديما فيها الريسك ديال تبدال لمعنى لأصلي، و تا ديال تدخال كلمات و تعابير ل اللوغة لمقصودة، لي ماكانتش فيها ف لأصل، ولاكين نقدرو نشوفو هاد لقضية اللخرة أيضاً كا مزية، حيت كاتقدر تساهم ف إغناء اللوغات ل بعضياتها و إعطاءها حيوية جديدة.

من الربعينات د لقرن 20 و بنادم كيحاول يطمّت لعملية د الطرجامة باش ينقص لمجهود على الطرجمان ؤلا يعوّض الدور ديالو بشكل كامل. كاينين ديجا مجموعة د لأدوات الطيكنولوجية لي كيديرو طرجامة تقريبية ب بزاف د اللوغات، و كيسهّلو لخدمة على الموطرجيمين بشكل كبير.

## مصادر


تصنيف:تواصل
تصنيف:لانڭويستيك تطبيقية
تصنيف:ڤوكابولير
ماحيا

**ماحيا** هو مشروب كحولي مقطر كيتصاوب من التمر ؤلا لكرموص.

## شوفة عليه
لماحيا هي مشروب يهودي سفاردي تيتقطر من التمر ولا لكرموص. بان هاذ لمشروب، من وقيتة طويلة ف لمغريب، كانو تاينتجوه لمغاربا ليهود قبل مايهاجرو برّا ف النص التاني د لقرن لعشرين ملي طلع لعنف و التمييز ضدهوم.

تروج لماحيا بشكل كبير ف لمغريب فوقيتة من لوقات و واخا لبوليس تيحاولو من مرة مرة يتبعو هاد لمروجين و يشدوهوم و لاكين مانجحوش، و لماحيا باقية تتباع و تتستهلك.

## مصادر

تصنيف:الشراب
تصنيف:كوزينة د لمغريب
تصنيف:كوزينة د إسرائيل
تصنيف:ليهود و ليهودية ف لمغريب
غتيصاب د راجل

تصغير
**غتيصاب د رجال** ولا ذكورا هو غتيصاب و لا عنف جنسي ضد ذكورا، بينات دراسة تدارت ف النڭليز بلي 3% من ذكورا لي تيقراو ڭالو بلي راه دارو جنس بلا موافقة ديالهوم ملي كانو بالغين (فوق 16)، و 5% تعرضو ل لجنس بلا موافقة ديالهوم ملي كانو بالغين و 8% تعرضو ل جنس توافقي ملي كانو أطفال. ف ميريكان لعنف الجنسي ضد رجال كاين ولاكين كاين فشل ف التبليغ عليه.

## غتيصاب الراجل من لمرا
على حساب تقرير دارتو لبي بي سي BBC، دكتورة ويري دارت دراسة هي اللولا من النوع ديالها تاع التدخال بزز عند الرجال، فيها 200 راجل، بينات بلي بزاف د الرجال عاناو و دارو لجنس بزز من شريكات ديالهوم. و كاينين أمثلة خرين بحال ڤاليريا لي عندها 32 عام لي غتاصبات كثر من 17 راجل لي كانت تاتديهوم من لحانة فاش خدامة و تادوخهوم وحيث تاتسالي تاتلوحهوم ف لغابة و كي تڭبضات عتارفات. و ف زيمبابوي ربعة د لعيالات تايخطفو الرجال من الطريق و تايغتاصبوهوم باش يديو السائل لمنوي ديالهوم.

## شوف حتا
* غتيصاب

## مصادر


تصنيف:غتيصاب
تصنيف:عنف ضد رجال
تصنيف:جريمة
تصنيف:سيكس
تصنيف:مقالات فيها مصدر و 3000 بايت
تصنيف:لامساواة جتيماعية
سابايوني

**سابايوني** و لا **سابيون** (ب) هي حلوى طاليانية تتصنع من صفار البيض و سكار و نبيذ لحلو و شي وحدين منهوم تيحطو لبيضة كاملة.

تتقدم سابايوني تقليديا مع لكرموص طايب، من عام 1960 تتقدم سابايوني فلمطاعم ديال الولايات المتاحدة د ميريكان فلبلايص ليتايكونو فيهوم طاليانيين بزاف و تتقدم زابليون مع لفريز و لا لخوخ و لا توت...،

ف فرنسا تطلق عليها سمية سابيون (بالإنجليزية: sabayon) و سميتو لحقيقية طاليانية سابايون.

وهي حلوى شعبية ف لارجونتين و ف كولومبيا تايڭولو ليه سمية (sabajón), و ف ڤينيزويلا، تتسمى (sambayón). و عندهوم حتا حلوى تتشرب مصاوبا من لبيض و تتسمى پونتشي دي كريما (بالإسپانية: ponche de crema)

## طريقة لمصاوبة
سابايون لكلاسيكي تيستخدم صفار لبيض و لاكين شي وحدين تيديرو لبيضة كاملة. و كاين ليتايبدل بياض د لبيضة بالكريما.

و فشي بعض لمرات ماتايزدوش نبيذ ملي تيبغيو يعطيوه لدراري صغار و لاكين تيتبدل لمذاق، و يمكن تزيد شوية من قهوة إسبريسو باش تعطي نكهة.

## شوف حتا
* كاساتا
* تيراميسو

## مصادر

تصنيف:حلوى د الطاليان
تصنيف:كوزينة د لارجونتين
تصنيف:كوزينة د كولومبيا
تصنيف:حلوى د فرانسا
تصنيف:مقالات فيها مصدر و 3000 بايت
تصنيف:حلوى د الكاسترد
مازدا

**الشركة د لمّاطر د مازدا** (ب جاپونية ****)، لمعروفة ب**مازدا**، هيّا شركة جاپونية ديال طوموبيلات و لكيران و الطوبيسات. تأسسات ف 1920 و جا لمقر ديالها ف لمدينة د هيروشيما.

مازدا تابعة للدولة ديال الجاپون. من قبل، كانت فورد شارية كتر من 20% ديال الشركة، و لكن باعت لأسهم ديالها كاملة ف 2015. ف 2021، خرّجات مازدا أول طوموبيل ديالها كاتخدم كاملة بالضّو.

السمية د مازدا جات من أهورا مازدا، لي هوّا الرب لخالق، و لموقابيل د الله ف الديانة الزاراديشتية ف بلاد فارس.
## مصادر


تصنيف:شركة د الطوموبيلات
تصنيف:شركة جاپونية
خديجة الرميشي

**خديجة الرميشي** (مزيودة ف 16 شتنبر 1989) هي لعّابة مغريبية د لكورة، كاتلعب ڭارديان ف نادي لجيش لملكي د لعيالات و لمنتخب لوطني لمغريبي د كورة د لعيالات.

## لكاريير
بدا الشغف د كورة عند الرميشي ملي كان ف عمرها 6 سنين، ف مدينة خريبڭة، ف وسط لي كان كيعتابر كورة حكر على الدكور بوحدهوم، سيرتو ب عدم وجود فرقة نسوية ف لمدينة. وخا كانو مضايقات، قدّات تبدا لحلم ديالها ملي مشات ل لفقيه بنصالح باش تلعب معا لفرقة النسوية تماك.

بعدما دوّزات فئات عمرية مختالفة، رجعات ل مدينتها خريبڭة، قبلما يجيها عرض من فرقة إف سي برشيد فاش كان ف عمرها 17 عام، و لعبات معا لفرقة اللولة. بعد تجربة ديال 4 سنين، ربحات فيها لفرقة لبوطولة و كاس لعرش، مشات ل النادي لبلدي د لعيون و لعبات معاهوم عامين.

بعد التألق ديالها معا لفرقة د لعيون، لتاحقات ب الجيش لملكي ف 2012.

## جوايز

### جوايز فردية
* أحسن حارسة ف بوطولا 2018 (تيحاد لمغريبي د لكوايريا لمحترفين)
* أحسن حارسة ف دوري أبطال إفريقيا 2022 (كاف)
* ف تشكيلة د أحسن لعابات ف دوري أبطال إفريقيا 2022 (كاف)
* أحسن حارسة ف بوطولا 2022 (تيحاد لمغريبي د لكوايريا لمحترفين)
## مصادر

تصنيف:كوايرية مغريبية
تصنيف:زيادة 1989
تصنيف:مقالات فيها مصدر و 3000 بايت
تصنيف:ناس حيين
تصنيف:ناس د خريبݣة
زينب رضواني

**زينب رضواني** (مزيودة ف 12 يونيو 2000 ف مكناس) كوايرية مغريبية كاتلعب معا معا لفرقة د لجيش لملكي، ؤ لمنتخب لوطني لمغريبي د لكورة. كاتلعب ف الديفاع.

## جوايز

### جوايز فردية
* أحسن لعابة واعدة ف بوطولا 2 2018 (تيحاد لمغريبي د لكوايريا لمحترفين)
* ف تشكيلة د أحسن لعابات ف كاس إفريقيا 2022 (كاف)
* ف تشكيلة د أحسن لعابات ف إفريقيا ف 2022 (تيحاد دولي د تاريخ وإحصاءات د كورة)

## مصادر

تصنيف:كوايرية مغريبية
تصنيف:بيوغرافيا د نسا
تصنيف:زيادة 2000
تصنيف:ناس حيين
تصنيف:ناس تزادو ف مكناس
تصنيف:مقالات فيها مصدر و 3000 بايت
سهام بوخامي

**سهام بوخامي**، مزيودة ف 1 فبراير 1992، هي لعابة دولية د الكورة ؤ اللي كاتعلب كا مدافعة ف الكلوب د الجيش الملكي ل النسا.

## السيرة الداتية

### الكارْيير ف الكلوب
سهام بوخامي بدات الكاريير ديالها كاتعلب مع كلوب النسيم الرياضي (سيدي مومن) قبل ما تلتاحق لأطلس 05 الفقيه بن صالح ؤ من بعدها الكلوب البلدي د العيون اللي دوزات فيه بزاف د الماسم.

بتداءا من 2018، تحولات ل الكلوب د الجيش الملكي ل النسا ؤ اللي ربحات معاه ربعة الشوپيونات مغربية ؤ جوج كيسان د العرش.

#### عصبة لأبطال 2021
ف نونبر 2021، الكلوب د الجيش الملكي ل النسا نافس ف أول نسخة د عصبة لأبطال النسوية ف مصر. الكلوب المغربي سالا المرتبة التالتة. سهام بوخامي شاركات أساسية ف ڭاع المقابلات د هاد النسخة اللي ربحاتها ماميلودي سانداون.

#### عصبة لأبطال 2022
حيت المغرب تختار باش يحتاضن عصبة لأبطال 2022، الكلوب د الجيش الملكي للنسا تكاليفيات نيشان للفينال من مور ما ربحال البطولة الوطنية.

سيهام بوخامي شاركات ف المنافسة.

### الكاريير الدولية

#### كاس إفريقيا د لأمم 2022
سهام بوخامي تختارت ف الليستة د 26 لعابة اللي شاركو ف الكان د 2022 ديال 2 يوليوز 2022 ف المغريب. واخا كانت فالسيليكسيون، بقات غير ف الحتياط ؤ ما لعباتش ف التشكيلة الرئيسية. العزلة ديالها سالات ف الرتبة التانية د البطولة د إفريقيا من مور ما خسرات الفينال ب (1–2) ضد جنوب إفريقيا ف المركب الرياضي د مولاي عبدالله.

#### التوجاد ل كاس العالم 2023
ف إطار التوجاد ل كاس العالم 2023، بوخامي تعزلات من عند رينالد پيضروص باش تشارك ف سطاج ف قادش (سبانيا) ف شهر ؤكتوبر 2022 فين المغريب واجه الفرقة د پولونيا ؤ كاناضا (البطلة الؤلامپية د 2020). ساركات ف الماتشات بجوج اللي سالاو بالخصارة د المغريب (4–0).

## جوايز

### جوايز فردية
* ف تشكيلة د أحسن لعابات ف دوري أبطال إفريقيا 2022 (كاف)

## مصادر

تصنيف:زيادة 1992
تصنيف:ناس تزادو ف الرباط
تصنيف:كوايرية مغريبية
تصنيف:بيوغرافيا د نسا
تصنيف:ناس حيين
تصنيف:مقالات فيها مصدر و 3000 بايت
مليكة دحيل

**مليكة دحيل أڭيار** (مزيودة ف 13 أبريل 1988) فنانة مغريبية برازيلية ديال لكوميكس. كاتّعتابر أول فنانة مرا د لكوميكس ف لمغريب. و أول فنانة د لكوميكس مغريبية نشرات لأعمال ديالها ف فرانسا.

## كاريير
مليكة بدات كاتّعلم الرسيم ف مدرسة محمد لخامس ف الصويرة. مشات موراها باش تقرا لفن ف مدرسة لفنون الجميلة د الدارلبيضا، ولاكين ماكمّلاتش قرايتها بسباب صعوبات مادية. بقات ف كونطاكط معا أستادها عبد العزيز مريد، لي عاونها باش ساهمات ف أول عامال ديالها *La Traversée* ف 2013. هاد لكوميكس كيهضر على لهجرة اللاشرعية ديال الشبان من إفريقيا ل ؤروپا، و شاركو فيه عدد ديال لفنانين من لكوط ديڤوار، لكونڭو، لكاميرون.

شاركات تا ف كوميكس ب عنوان Switchers ف نفس لعام، و ف قصة بوليسية ب عنوان Lamsari et le trésor des Oudayas. هاد لكوميكس كيعاود على كوميسير سيمتو لمصاري لي كيحاول يفك لغز د شفرة ديال بقايا أركيولوجية من لوداية.

ف 2015، بدات كاتخدم على ألبوم ب عنوان *Légère Amertume (une histoire du thé)* ولاكين حبسات لمشروع و كمّلاتو لفنانة كوفي روجر نڭسان. فاش صدر لكتاب ف لبريزيل ف 2021، الصفاحي لي خدمات عليهوم مليكة بانو ف لإضافات ديالو.

## أعمال
* 
* 
* 
* 
* 

## مصادر

تصنيف:فنانا ؤ فنانات د لكوميكس مغاربا
تصنيف:زيادة 1988
تصنيف:مقالات فيها مصدر و 3000 بايت
دون تشاك مونوڭاطاري

**دون تشاك مونوڭاطاري** (ドン・チャック物語، دون تشاكو مونوڭاطاري، حرفيا، لقصة ديال دون تشاك) هي سيرية د أنيمي جاپونية فيها 26 حلقة. دارو لإخراج ديالها كازويوكي ؤكاسيكو و كوزو طاكاڭاكي، وكان لبت اللول ديالها على قناة طوكيو 12 ف عام 1975.

تبعاتها سيرية خرة ب عنوان "شين دون تشاك مونوڭاطاري".

## مصادر

تصنيف:سيريات د آنيمي تلفازي بدات ف 1975
ماڤكا

تصغير|200بك|يسار|رسمة تخيلية ديال ماڤكا
**ماڤكا** (ب  جات من السلاڤية لبدائية navь «لموتى») هي روح نتوة فلأساطير الأوكرانية عندها شعر طويل وشي بعد لمرات تتكون عريانة و هادشي تيخليها خطيرة على الشباب الصغار.

تعرفات هاذ روح بلي هي تجسيد للبنات لي ماتو بطريقة ماشي طبيعية ولا دراري صغار لي ماتعمدوش. تتبان لماڤكا ب لهيئة تاع بنات صغار زوينات تايغريو شباب صغار و تايجيبوهوم للغابة و تايهروهوم حتا تايموتو. ماڤكا ماعندهاش نعكاس ف لما و ماعندهاش ظل و لا ضهر و يعني يمكن ليك تشوف أش كاين لداخل ديالهوم (فلغالب كانو تايڭولو ليهوم سمية «نياڤكا» و عتاقدو بلي تايعيشو ف غرب د أوكرانيا فين كاينين أنهار جبلية كتر من وسط د أوكرانيا، و «ماڤكا» لي ڭالو تتعيش وسط د أوكرانيا عندها ضهر)، و تڭال بلي تتعاون لفلاحا و تاتقابل لبهايم و تاتجري على لحيوانات لبرية.

عتاقدو الناس بلي تايعيشو فجماعات ف لغابات و لكهوف و ف سقيفة و تايزينوها ب سجادات و تايصنعو لخيوط من لكتان لممخور.
## مصادر

تصنيف:شخصيات ف لأساطير لأوكرانية
تصنيف:تقافة د أوكرانيا
تصنيف:مخلوقات أسطورية نثوية
تصنيف:تقافة صلاڤية
ميرسيديس بينز

**ميرسيديس بينز** (بلألمانية: **Mercedes-Benz**)، لمعروفة تا ب**ميرسيديس** هي شركة ألمانية ديال الليكس، تأسسات ف 1926. ميرسيديس تاتصنع الطوموبيلات و لكاميويات و لكيران، و جا لمقر ديالها ف لمدينة د شتوتڭارت.
## لأصل د السمية
ف 1926، تجمعو جوج شركات، بينز (مسمّية على كارل بينز، اللي ختارع أول طوموبيل تاتخدم ب ليصونص ف 1886)، مع ميرسيديس (اللي تسمّات على بنت إيميل يلينيك، لبزناس اللي كان مشارك مع دايملر و مايباخ و كيصنعو طوموبيلات). السمية د ميرسيديس بينز هي الجميع ديال السميات ديال الشركات بجوج.
## مصادر


تصنيف:شركة د الطوموبيلات
تصنيف:شركة ألمانية
تصنيف:تأسيسات د 1926 ف ألمانيا
لپريڤي

هادي صفحة د التوضيح، كلمة **لپريڤي** يمكن يكونو عندها هاد لمعاني:

* مدرسة د لپريڤي: نوع د لمدارس لي كيقراو فيهم التلامد ب لفلوس.
* شركة د لپريڤي: شركة لي لأسهم ديالها مامفتوحينش ل لبيع ل لعموم.

تصنيف:صفحة توضيح
حرشة

**لحرشة** هي نوع د لخبز ؤلا لپانكيك لمغريبي، أصلها من لأطلس لمتوسط. تتڭاد من السميدة و الزيت و لملحة و لخميرة. و تطيب فوڭ مقلة سخونة، و عندها شهرة كبيرة و تتباع فڭاع لمحلبات و لحوانت و لقهاوي و حتى لمخبازات لعصرية. تاتعتابر لحرشة وجبة مدسمة تاع لفطور و يمكن تكال حتى ف الليل مع كاس تاع لقهوة و لا أتاي و لا شي مشروب كيجي معاها.

ف الدزاير كانلقاو لحرشة ؤلا أكلات كيشبهو ليها بسميات خرين، بحال لمبسس، حرشاية، و رڭدة.

## لمصاوبة
* 3 د لبيضات.
* كاس د زيت.
* 500 ڭرام تاع دڭيڭ.
* 2 خمارات.
* ڤاني.
* كاس د سنيدة.
* كاس د عصير تاع ليمون.
* كاس تاع دڭيڭ.

تايتحط ف سوپيرة لبيض و سكار و زيت و ڤاني و تايتحرك ب معيلقة و تايتزاد عليه كاس د ليمون و سنيدة و دڭيڭ و لخميرة و تايتخلط. و تاتدهن لمقلى بزبدة و لا بشي حاجة خرة بحالها و تاتحط فلفران فوڭ حرارة متوسطة حتى يولي لونها صفر.

## شوف حتا
* كعب لغزال (حلوى)
* فقاس
* لمسكوتة

## مصادر

تصنيف:كوزينة د لمغريب
تصنيف:حلوى تاع لمغريب
تصنيف:كوزينة د جزاير
تصنيف:مقالات فيها مصدر و 3000 بايت